polyglot-tagger/wikipedia-language-snippets-filtered huggingface dataset:
མིག་སྔར་འཛམ་གླིང་སྟེང་ན་རྒྱལ་ཁབ་བབཅུ་བདུན་ལྷག་གིས་ཐེ་ཝན་མངའ་ཐང་རྒྱལ་ཁབ་ཞིག་ཏུ་བརྩིས་ནས་ཕྱི་འབྲེལ་ཆགས་ཡོད་པ་ལ། ཡང་སྔོན་ཆད་ཐེ་ཝན་དང་ཕྱི་འབྲེལ་གྱི་འབྲེལ་བ་ཡག་པོ་ཆགས་ཡོད་པའི་ཨ་རི་དང་ནུབ་ཕྱོགས་རྒྱལ་ཁབ་སྟོབས་ཆེན་སྐོར་ཞིག་ལ་རྒྱ་ནག་གཞུང་གིས་ཤུགས་རྐྱེན་ཐེབས་ནས་ཐེ་ཝན་དང་ཕྱི་འབྲེལ་འབྲེལ་བ་ཆད་པ་རེད། ད་དུང་རྒྱལ་ཁབ་མང་ཤོས་ཀྱིས་རིམ་བཞིན་ཐེ་ཝན་དང་ཕྱི་འབྲེལ་གཅོད་བཞིན་ཡོད།
ཐུབ་སྟེ་ཀྲུང་ཧྭ་དམངས་གཙོའི་རྒྱལ་ཁབ། གྱི་མངའ་སྡེར་ིགྱུར་ནས་སྤྱི་ལོ་༡༩༤༩ལོའི་ལོ་མཇུག་ཏུ་རྒྱ་ནག་སྲིད་གཞུང་རྙིང་པའི་སྲིད་འཛིན་ཇང་ཅས་ཧྲི་ཡིས་གཙོ་བྱས་པའི་སྲིད་རྙིང་དཔོན་རིགས། དམག་མི་དང་དེ་དག་གི་ཁྱིམ་གཞིས། དེ་བཞིན་རྒྱ་ནག་གི་མི་ཟེར་ཆ་ཤས་བཅས་པ་ཐེ་ཝན་ལ་ཕྱིར་གཤོལ་བྱས་ནས་ད་བར་སྐམ་ས་ཆེན་པོ་དང་ཁ་བྲལ་དུ་གྱུར།
ཐེ་ཝན་ནི་ཨི་ཤི་ཡ་གླིང་གི་དཔལ་འབྱོར་སྟོབས་ཤུགས་ཅུང་ཆེ་བའི་ས་ཁུལ་ཞིག་ཡིན་པ་མ་ཟད། ད་དུང་ཕྱི་རོལ་པས་རྒྱ་རིགས་སྤྱི་ཚོགས་ཀྱི་རིག་གནས་ཤེས་རྟོགས་ཐུབ་སའི་སྐར་ཁུང་ལྟ་བུ་ཞིག་ཏུ་འགྱུར་ཡོད་སྟེ། འཛམ་གླིང་ཁྱིམ་གཞིས་ཆེན་པོ་དེའི་ནང་མེད་དུ་མེ་རུང་བའི་ཆ་ཤས་ཤིག་ཏུ་གྱུར་ཡོད།
རྒྱ་ཡིག་དང་ཉི་ཧོང་ཡིག་ཏུ་དང་ རྒྱ་ཡིག་སྟབས་བདེ་མར་ དབྱིན་ཡིག་ཏུ་ རྒྱ་ནག་མི་སེར་གསེར་ལྡན་རྒྱལ་ཁབ་གྱི་རྒྱལ་ཤུལ་ཡིན་པ་དང་། ད་ལྟ་རྒྱ་ནག་རིག་གནས་དངོས་མའི་ཤུལ་འཛིན་ས་ལྟ་བུ་ཆགས་ཡོད། གྲོང་ཁྱེར་ཆེ་ཤོས་ནི་ཐའེ་ཕེའི་ཡིན།
ཐེ་ཝན་དེ་དུས་རབས་དང་པོའི་གཡས་གཡོན་ཙམ་ནས་རྒྱ་ནག་ལྷོ་ཕྱོགས་སུ་ཡོད་པའི་རྒྱལ་ཕྲན་འུའུ། ཞེས་པ་དེའི་མངའ་སྡེ་ཡིན་པ་དང་། སྐབས་དེ་དུས་གླིང་ཕྲན་དེར་ཏུང་ཡིལ།ཟེར་གྱི་ཡོད།
སིང་གྷ་ཕོར་ནང་གི་མི་མང་བརྒྱ་ཆ་༤༠ཕྱིའི་རྒྱལ་ཁབ་ཀྱི་མི་ཡིན་ལ། དེའི་གྲས་ནས་ཕྱི་མི་མང་ཆེ་བ་ཨེ་ཤ་ཡ་ནས་འོང་བ་ཡིན། མ་ལེ་ཞི་ཡ་ རྒྱལ་ཁབ་དང་ཀྲུང་གོ་རྒྱལ་ཁབ་གཉིས་ནས་ཕྱི་མི་མང་ཤོས་ཡོང་གིན་ཡོད།༢༠༠༩ལོར། སིང་གྷ་ཕོར་ནང་དུ་ལས་ཀ་བྱེད་མཁན་གྱི་མ་ལེ་ཞི་ཡའི་མི་༣༥༠,༠༠༠ཡོད། རྒྱ་སྐད་བཤད་མཁན་གྱི་ཕྱི་མི་དང་རྒྱ་སྐད་བཤད་མཁན་གྱི་སིང་གྷ་ཕོར་མི་མང་པོ་ཞིག་གིས་ཞབས་ཞུའི་བྱ་བ་གཉེར་གྱིན་ཡོད་པར་བརྟེན། དེང་སང་སིང་གྷ་ཕོར་ནང་དུ་སྐོར་ཚོང་བ་དང་། སིལ་ཚོང་ལས་རོགས་པ། སྐྲ་བཟོ་བ་སོགས་ལྟ་བུའི་ལས་མི་མང་པོ་ཞིག་གི་སྐད་ཡིག་གཙོ་བོ་ནི་རྒྱ་ཡིག་ཡིན།
ཧོ་ཁེན་ནི་སྔོན་ཆད་སིང་གྷ་ཕོར་རྒྱ་མིས་བེད་སྤྱོད་པའི་ཁྱབ་ཆེ་བའི་སྐད་ཡིག་ཅིག་ལ། སིང་གྷ་ཕོར་གྱི་མི་བགྲེས་པོ་ཚོས་ད་དུང་ཡང་ཧོ་ཁེན་སྐད་ཧ་གོ སིང་གྷ་ཕོར་མིས་བཤད་པའི་ཆེས་མཐུན་མོང་གི་རྒྱ་ནག་སྐད་ལུགས་དག་ནི་ཧོ་ཁེན་སྐད་དང་། ཧེ་ནན་སྐད། དེའོ་ཆི། ཁན་དོ་ནེ་སི་བཅས་ཡིན། རྒྱ་ནག་སྤྱི་སྐད་མ་གཏོགས་རྒྱ་ནག་སྐད་ལུགས་གཞན་དག་གསར་འགྱུར་བརྒྱུད་ལམ་དུ་བེད་སྤྱོད་བྱེད་མི་འཇུག་པས། སྐད་ལུགས་འདི་དག་མགྱོགས་མྱུར་ངང་ཉམས་བཞིན་ཡོད། སིང་གྷ་ཕོར་ན་གཞོན་མང་ཆེ་བས་སྐད་ལུགས་འདི་དག་བེད་སྤྱོད་བྱེད་ཀྱི་མེད།
༡༩༦༥ལོའི་རང་བཙན་གྱི་སྔོན་དུ། རྒྱ་མིའི་ཡུལ་སྐད་ཞིག་སྟེ་ཧོ་ཁེན་ཞེས་པ་ནི་རྒྱ་མི་ངལ་རྩོལ་ཚོའི་ཐུན་མོང་གི་སྐད་རིགས་ཡིན། མི་རིགས་ཤོག་ཁག་མི་འདྲ་བ་ཚོས་ཕན་ཚུན་འབྲེལ་བ་བྱེད་དུས་མ་ལེ་སྐད་ཡིག་དང་དབྱིན་ཡིག་བེད་སྤྱོད་བྱེད་ཀྱིན་ཡོད། ༡༩༦༥ལོའི་རང་བཙན་གྱི་རྗེས་སུ། དབྱིན་ཡིག་ནི་རྒྱལ་ཁབ་ཀྱི་སྐད་ཡིག་དང་པོ་སྟེ་སྤྱི་པས་བཤད་པའི་སྐད་ཡིག་ཅིག་ཏུ་གྱུར། དེང་སྐབས་སིང་གྷ་ཕོར་ན་གཞོན་མང་ཤོས་ཀྱིས་དབྱིན་ཡིག་ནི་ཁོ་ཚོའི་སྐད་ཡིག་དང་པོ་རུ་བརྩི་ཞིང་། དེ་ལ་ཧ་ཅང་བྱང་ཆ་ལྡན།
སིང་གྷ་ཕོར་ནང་དུ་སློབ་མ་ཚོས་ལོ་ངོ་དྲུག་རིང་གི་གཞི་རིམ་སློབ་གྲྭ་ངེས་པར་དུ་འགྲིམས་དགོས་པ་དང་། སློབ་མ་ཡོད་ཚད་ཀྱིས་རྒྱལ་ཡོངས་གཞི་རིམ་སློབ་གྲྭའི་ཡིག་རྒྱུགས་སྤྲོད་དགོས་པ་རེད། དེ་ནས་སློབ་མ་རང་ཉིད་ཀྱི་རྒྱལ་ཡོངས་གཞི་རིམ་སློབ་གྲྭའི་ཡིག་རྒྱུགས་ཀྱི་མཇུག་འབྲས་ལ་བལྟས་ཏེ། ཁོ་ཚོ་ཆེད་ལས་སྡེ་ཚན་དང་ཆེད་བརྗོད་སྡེ་ཚན། འཆར་ཅན་སློབ་གྲྭའཆར་ཅན་བཟོ་ལས་སྡེ་ཚན་སོགས་ལ་སྤོ་བ་རེད། འབྲིང་རིམ་སློབ་གྲྭའི་དུས་ཡུན་ ནི་ཁོ་ཚོ་སྡེ་ཚན་གང་ལ་འཛུལ་ཡོད་པར་རག་ལས་ཡོད།
སིང་གྷ་ཕོར་གྱི་སྐད་ཡིག་ལ་སིང་གྷི་ལི་ཞིའམ་སིང་གྷ་ཕོར་དབྱིན་ཡིག་ཅེས་ཟེར། དེ་ནི་དབྱིན་ཡིག་ལྷན་དུ་མ་ལེ་སྐད་ཡིག་དང་ས་གནས་ཀྱི་སྐད་ཡིག་གཞན་གྱི་མིང་ཚིག་བསྲེས་ཡོད་པས་རེད། སིང་གྷི་ལི་ཞི་ཡི་རྐྱེན་གྱིས་མི་གཞན་གྱི་མཐོང་སྣང་དུ། སིང་གྷ་ཕོར་གྱི་མི་རྣམས་སློབ་སྦྱོང་དང་ཤེས་རབ་མེད་པ་ཞིག་ཏུ་མངོན་ཡོད་པས། སྲིད་གཞུང་གིས་སིང་གྷི་ལི་ཞི་ལ་རྒོལ་ཆེད་དུ་དབྱིན་སྐད་ལེགས་པོ་བཤད་པའི་ལས་འགུལ་ཞེས་པའི་ལས་འགུལ་ཞིག་སྤེལ།
སིང་གྷ་ཕོར་གྱི་མི་མང་མང་ཆེ་བ་ནི་རྒྱ་མི་ཡིན་པས་སིང་གྷ་ཕོར་གྱིས་མ་ལེ་ཞི་ཡའི་མི་མང་ཡོད་ཚད་འདྲ་མཉམ་ཆགས་པའི་ཐད་ལ་འབད་པ་བྱས།མ་ལེ་ཞི་ཡའི་དངོས་པོ་དག་ལ་དཔྱ་ཁྲལ་སྤྲོད་མི་དགོས་པའི་ཆེད་དུ། སིང་གྷ་ཕོར་གྱིས་ཐུན་མོང་གི་ཁྲོམ་ར་ཞིག་འཛུགས་པའི་དགོས་པ་ཡང་བཏོན། གང་ལྟར་ཡང་དེ་ལྟར་སྒྲུབ་མ་ཐུབ་པས། སིང་གྷ་ཕོར་སྲིད་གཞུང་དང་མ་ལེ་ཞི་ཡའི་མཉམ་འབྲེལ་སྲིད་གཞུང་གཉིས་ཀྱི་བར་ལ་རྩོད་གླེང་བྱུང་།
སྲིད་འཛིན་དང་སྲིད་བློན་གྱིས་འགོ་ཁྲིད་པའི་བཀའ་ཤག་ལ་འཛིན་སྐྱོང་དབང་ཆ་ཡོད། སྲིད་འཛིན་ནི་མི་མང་གིས་འོས་ཤོག་འཕེན་ནས་འོས་འདེམ་བྱེད་དགོས་པ་དང་། ཁོང་ལ་རྒྱལ་ཡོངས་དགོས་མཁོ་ཟུར་འཇོག་བེད་སྤྱོད་དང་། ཁྲིམས་དཔོན་བསྐོ་བཞག་བྱེད་པ་ལྟ་བུའི་ཐག་གཅོད་ཆེན་པོ་འགའ་ཤས་ལ་དགག་བྱའི་དབང་ཚད་ཡོད་པ་ལས། དེ་མིན་གོ་གནས་མཐོན་པོ་བཟུང་ཡོད་པ་མ་གཏོགས་དབང་ཆ་ཆུང་ཆུང་ལས་མེད།
༡༩༦༣ལོར། སིང་གྷ་ཕོར་མ་ལེ་ཡ་དང་སཱ་པ། ས་ར་བ་ཁི་དང་ལྷན་དུ་ཟླ་སྒྲིལ་ཏེ་མ་ལེ་ཞི་ཡའི་རྒྱལ་ཁབ་གསར་བ་ཆགས། མ་ལེ་ཞི་ཡ་ནི་མི་རིགས་མང་པོ་འདུས་པའི་རྒྱལ་ཁབ་ཅིག་ཡིན། མ་ལེའི་ནང་དུ་མ་ལེའི་མི་གཅིག་པུར་དམིགས་བསལ་གྱི་ཁེ་ཕན་རག་གིན་ཡོད། དཔེར་ན། མི་རིགས་གཞན་དང་བསྡུར་ན་མ་ལེའི་མི་ལ་གཙུག་ལག་སློབ་ཆེན་གྱི་ཤེས་ཡོན་སྦྱོང་པའི་གོ་སྐབས་ལས་སླ་པོས་རག་གིན་ཡོད།
༡༩༤༢ལོའི་ཟླ་༡ཚེས་༡༥ཉིན། དབྱིན་ཇི་ཡིས་ཧྤོར་དྲི་སྣུམ་འཁོར་བཟོ་གྲྭ་རུ་ཉི་ཧོང་ལ་མགོ་འདོགས་རྒྱུ་ཐག་གཅོད་བྱས། ༡༩༤༥ལོའི་ཟླ་༩པའི་ནང་ཉི་ཧོང་གིས་མགོ་མ་སྒུར་བར་དུ། སིང་གྷ་ཕོར་མི་མང་གིས་ཉི་ཧོང་གི་དབང་སྒྱུར་འོག་དཀའ་སྡུག་གང་མང་མྱངས། དེ་ལ་ཉི་ཧོང་གི་དབང་སྒྱུར་ཞེས་བརྗོད། དེའི་རྗེས་སུ་སིང་གྷ་ཕོར་ཕྱིར་དབྱིན་ཇི་ལ་དབང་སྤྲད།
རེ་ཧྤིལ་སི་སིང་གྷ་ཕོར་སླེབས་པ་དང་ཁོས་སིང་གྷ་ཕོར་གྱི་ལྷོ་ཕྱོགས་ཀྱི་ས་ཆ་དུམ་བུ་ཞིག་གི་ཆེད་དུ། སྐབས་དེའི་ཁ་ཆེའི་རྒྱལ་བོ་ལ་དངུལ་འབོར་མི་ཉུང་བ་ཞིག་སྤྲད། ༡༨༢༤ལོའི་ཟླ་༨པའི་ནང་། མཁས་དབང་ཇོན་ཁི་རོ་ཧྤི་དྲི་ཡིས་ཚ་ཡུལ་གྱི་གླིང་ཕྲན་ཧྲིལ་བོ་དབང་འཛིན་བྱེད་སླད་དུ་ཁ་ཆེའི་རྒྱལ་བོ་དང་ལྷན་དུ་ཆིངས་ཡིག་བཞག
༡༩༤༡ལོར། སིང་གྷ་ཕོར་རྒྱལ་ཁབ་ཀྱི་འགོག་སྲུང་ནུས་པ་ཧ་ཅང་ཞན་པས། ཉི་ཧོང་གིས་འཐབ་རྒོལ་བྱས་ཏེ། ༡༩༤༢ལོའི་ཟླ་༡ཚེས་༡༥ཉིན། སིང་གྷ་ཕོར་དབང་སྒྱུར་བྱས། དེའི་སྐབས་སུ་ཉི་ཧོང་གིས་སིང་གྷ་ཕོར་གྱི་མིང་ལ་ཞོ་ནན་དོ་ཞེས་མིང་བསྐྱར་དུ་བཏགས། དེ་ནི་ལྷོ་ཕྱོགས་ཀྱི་འོད་ཅེས་པའི་དོན།
སིང་གྷ་ཕོར་ནང་དུ་ཡོད་པའི་རྒྱ་གར་མི་བརྒྱ་ཆ་༦༠ཡིས་ད་མེལ་སྐད་བཤད་ཀྱིན་ཡོད་ལ། དེ་ནི་སིང་གྷ་ཕོར་མི་ཡོངས་ཀྱི་བརྒྱ་ཆ་༥ཙམ་ཡིན། སིང་གྷ་ཕོར་ནང་དུ་རྒྱ་གར་སྐད་ཡིག་མ་ལ་ཡ་ལམ་དང་དེ་ལོའུ་གོའུ། ཧིན་རྡུ་ལྟ་བུ་བཤད་མཁན་གྱི་སིང་གྷ་ཕོར་གྱི་རྒྱ་གར་མི་ཉུང་ཤས་ཀྱང་ཡོད།
སིང་གྷ་ཕོར་གྱིས་གཞུང་འབྲེལ་སྐད་ཡིག་བཞི་བདམ་ཡོད་དེ། དེ་དག་ནི་དབྱིན་ཡིག་དང་མ་ལེ་སྐད་ཡིག རྒྱ་ཡིག ད་མེལ་སྐད་ཡིག་བཅས་ཡིན། དབྱིན་ཡིག་ནི་གཞི་རྩའི་སྐད་ཡིག་དེ་ཡིན་ལ། སིང་གྷ་ཕོར་གྱི་ནང་དུ་སིང་གྷ་ཕོར་དབྱིན་ཡིག་ནི་སྐད་ཡིག་གཙོ་བོ་དེ་ཡིན།
༡༨༡༩ལོར། སྐུ་ཞབས་ཐོ་མ་སི་ཟི་དམ་ཧྤོར་དྲི་རེ་ཧྤིལ་སི་ཡིས་སིང་གྷ་ཕོར་ནི་དབྱིན་ཇིའི་ཚོང་ལས་གྲོང་རྡལ་ཞིག་ཏུ་འཛུགས་སྐྲུན་བྱས་ཤིང་། མ་ལེ་གླིང་ཕྲན་ཚོམ་བུའི་ནང་གི་གྲོང་རྡལ་གལ་ཆེན་ཞིག་ཏུ་གྱུར། ༡༨༦༧ལོར། རྒྱལ་ཁབ་འདི་ནི་མི་སེར་སྤེལ་ཡུལ་གྱི་གྲས་སུ་ཚུད།
སིང་གྷ་ཕོར་གྱི་ཆེས་ཐུན་མོང་གི་ཆོས་ལུགས་ནི་ནང་པ་སངས་རྒྱས་པའི་ཆོས་ལུགས་ཡིན་ལ། ཐུན་མོང་གི་ཆོས་ལུགས་གཞན་ཡང་ཡོད་དེ། དེ་དག་ནི་ཡི་ཤུའི་ཆོས་ལུགས་དང་། ཁ་ཆེའི་ཆོས་ལུགས། དོའེ་ཆོས་ལུགས། ཧིན་རྡུ་ཆོས་ལུགས་བཅས་ཡིན།
སློབ་མ་ཚོར་དབྱིན་ཡིག་དང་རང་ཉིད་ཀྱི་སྐད་ཡིག་དེ་རྒྱ་ཡིག་དང་མ་ལེའི་སྐད་ཡིག ད་མེལ་སྐད་ཡིག་གི་སྒང་ནས་སློབ་ཁྲིད་བྱེད་ཀྱིན་ཡོད། འབྲིང་རིམ་སློབ་གྲྭའི་སློབ་མ་ཚོས་སྐད་ཡིག་གསུམ་པ་བདམ་ནས་སློབ་གཉེར་བྱས་ཀྱང་ཆོག
འཛམ་གླིང་དམག་ཆེན་གཉིས་པའི་སྐབས་སུ་དཀའ་སྡུག་ཆེན་པོ་མྱངས་པའི་རྒྱུ་མཚན་གྱིས། མི་མང་ལ་དབྱིན་ཇི་སྔར་བཞིན་སྟོབས་ཤུགས་ཆེན་པོ་མེད་པའི་བསམ་བློ་འཁོར། དེ་བས་མི་མང་མང་པོ་ཞིག་གིས་རང་བཙན་དོན་དུ་གཉེར།
སིང་གྷ་ཕོར་མི་དམངས་ཀྱིས་སྒྲིག་གཞི་ཚུལ་མཐུན་ངང་བརྩི་སྲུང་མ་བྱས་པའམ། ཡང་ན་ཁོ་ཚོ་ཉི་ཧོང་གི་ཁ་གཏད་དུ་ལངས་པར་དོགས་གཞི་བྱས་ཏེ། ཉི་ཧོང་གིས་སིང་གྷ་ཕོར་གྱི་མི་མང་པོ་ལ་མནར་གཅོད་བཏང་སྟེ་བསད།
སིང་གྷ་ཕོར་སྤྱི་ཡོངས་ནས་ལྡུམ་རྭ་གྲོང་ཁྱེར་རམ་ལྡུམ་རའི་ནང་གི་གྲོང་ཁྱེར་ཞེས་གྲགས་ཡོད། དེ་ནི་ས་ཆ་གང་སར་ཤིང་སྡོང་བཙུགས་ནས་ལྡུམ་རྭ་ལྟ་བུར་མངོན་ཡོད་པས་དེ་ལྟར་གྲགས་པ་རེད།
འཛམ་གླིང་དམག་ཆེན་གཉིས་པའི་སྐབས་སུ་ཉི་ཧོང་དམག་མི་སིང་གྷ་ཕོར་ནང་གོམ་བགྲོད་བྱེད་བཞིན་པ། ཉི་ཧོང་གིས་སིང་གྷ་ཕོར་བདག་བཟུང་བྱས་ཡོད་པའི་སྐབས།
"རྒྱལ་ཁབ་གསུམ་གྱི་གཏམ་རྒྱུད་"ཀྱི་ཟློས་གར་ནང་གི་ཚའོ་ཚའོ་ནི་གཡོ་སྒྱུ་ལ་མཁས་པའི་དཔེ་ཡིན། དེའི་གདོང་རིས་ནི་གདོང་དཀར་གྱི་དཔེ་ཡིན། དེ་ཡང་༼དཔའ་བོའི་འདུ་ཚོགས་༽ཀྱི་ནང་དུ་དེའི་གདོང་རིས་ལ་མཁུར་ཚོས་གློ་ཁའི་འགྱུར་ལྡོག་ཡོད་པ་ནི་སྤྱིར་བཏང་གི་གདོང་ཁྲ་དང་ཁྱད་པར་ཅུང་ཟད་ལྡན་པ་ཡིན​།
༡ བོད་མིའི་བོད་ཆང་འཐུང་བའི་གོམས་སྲོལ་དེ་བོད་ལ་དར་ནས་ད་བར་ལ་དུས་ཡུན་རིང་པོ་ཞིག་ཕྱིན་ཡོད། དེའང་《ཇ་མང་ལྷ་མོའི་བསྟན་བཅོས་》ལས། རྗེ་ལ་སྔ་བ་གཉའ་ཁྲི་བཙན་པོ་ཕོ་བྲང་ཡུམ་བུར་མངའ་གསོལ་བའི་སྐབས་དང་། གཞན་ཡང་ཆོས་རྒྱལ་བྱང་ཆུབ་སེམས་པ་རིམ་བྱོན་ཚང་མས་བདེ་ལྡན་བདུད་རྩིའི་སྐྱེམས་འདིར་གཙིགས་མཛད་པའི་ལོ་རྒྱུས་མང་ཞིང་། ཁྱད་པར་མཚུངས་མེད་སྲོང་བཙན་རྗེའི་འཁྲུང་སྣོད་མིང་ཅན་ཡང་ནང་རྟེན་དུ་བཞུགས་པ། དེའི་ཐོག་ནས་ཆང་འཐུང་བའི་སྲོལ་དར་ནས་ལོ་རྒྱུས་རིང་པོ་ཕྱིན་ཡོད་པ་གསལ་རྟོགས་ཐུབ།
༢ མེ་ཚ་ཙམ་བཏང་ནས་ལེགས་པར་བཙོས་དགོས། ཆུ་ཚང་མ་སྐམ་པའི་སྐབས་ནས་ཀྱང་ཚོས་ཀྱི་རེད། དེ་ནས་ནས་མ་འཚིགས་གོང་ལ་སྣོད་མེ་སྟེང་ནས་ཕབ་དགོས།
༤ ཏོག་ཙམ་གྲང་མོ་ཆགས་སྐབས་ཆང་རྩི་ཞིབ་ཞིབ་བཟོས་ནས་དེའི་སྟེང་དུ་གཏོར་དགོས། ཆང་རྩིའི་མང་ཉུང་ཡང་ཉམས་མྱོང་ལ་བརྟེན་དགོས།
༥ ཚོས་ཟིན་པའི་ནས་དང་ཆང་རྩི་ལེགས་པར་བསྲེས་རྗེས་ཁོག་མ་ཡང་ན་ཆང་བསྙལ་བྱེད་ཀྱི་སྣོད་ནང་བླུགས་ནས་ཉལ་ཆས་དང་རས་གོས་སོགས་ཀྱིས་བཏུམས་ནས་བསྙལ་བཞག་དགོས།
༦ ཉིན་གཅིག་གཉིས་རྗེས་ཆང་གི་དྲི་མ་འཐུལ་བའི་སྐབས་ཉམས་མྱོང་ལྟར་ཆང་ལངས་ཡོད་མེད་ཀྱང་ཤེས་ཀྱི་རེད།
༧ ལངས་ཟིན་པའི་ནས་འདི་ལ་བང་མ་ཞེས་ཟེར། བང་མ་རྣམས་རྫེ་མའི་ནང་བླུགས་ནས་ཆུ་ཚད་རན་པ་ཞིག་བརྒྱབ་དགོས།
༨ ཆུ་བརྒྱབ་པའི་ཉིན་གཉིས་པའི་ནང་སྤྱིར་ཆུ་རྣམས་བང་མ་འདྲེས་ནས་བང་མའི་བཅུད་རྣམས་འཐེན་ནས་ཆང་རུ་འགྱུར་གྱི་རེད།
ཆང་ནི་སྤྱིར་འབྲུ་རིགས་ནས་ལས་བཟོས་པའི་ཞིག་ཡིན། དེ་ཡང་ནས་ཆང་ཞེས་བརྗོད། ཡིན་ཡང་ཆང་ཡིན་ཚད་ནས་ལས་བཟོས་པའི་ངེས་པ་མཐའ་གཅིག་ཏུ་གཏན་ནས་མེད། ནས་དང་གྲོ་མཉམ་བསྲེས་ནས་ཆང་བཟོ་མཁན་ཡང་ཡོད། ཆང་ནི་བོད་མིའི་འཚོ་བའི་ནང་མེད་དུ་མི་རུང་བའི་བཟའ་ཆས་གཙོ་གྲས་ཤིག་རེད། དེ་ལ་ལོ་རྒྱུས་ཡུན་རིང་ལྡན་ལ་བོད་རང་གི་ལག་རྩལ་ལས་བྱུང་བ་ཞིག་རེད།
སྙན་ངག་པ།སྨན་བླ་སྐྱབས ནི་ སྤྱི་ལོ་༡༩༦༣ལོར་ཨ་མདོ་མང་རའི་སྟོད་རྒྱུད་ཀྱི་འབྲོག་ཁྱིམ་ཕལ་བ་ཞིག་ཏུ་ སྐྱེས། སྔ་ཕྱིར་མཚོ་ལྷོ་མི་རིགས་དགེ་འོས་སློབ་གྲྭ་དང་ཧྲང་ཧའེ་ཟློས་གར་སློབ་གླིང༌། མཚོ་སྔོན་དགེ་འོས་སློབ་ཆེན་སོགས་འགྲིམས་ལ་གློག་བརྙན་སྐད་སྦྱོར་བ་དང༌། འཁྲབ་ཁྲིད་པ། འཁྲབ་གཞུང་རྩོམ་པ་པོ། སྒྲ་བརྙན་རྩོམ་སྒྲིག་པ་བཅས་ཀྱི་ལས་ཀར་ཞུགས་མྱོང། དགྱ་གཞུང་ཟློས་གར་པའི་མཐུན་ཚོགས། མཚོ་སྔོན་ཡན་ལག་ཚོགས་པའི་ཁོངས་མི།
རུ་སྡེ་ཁྲ་མོ༽དང་༼གེ་སར་རྟ་རྫི༽༼འཚོལ།༽སོགས་ཁ་ཤགས་ཀྱི་སྐོར་དང་༼གསེར་མདོག་གི་ཕ་ས།༽ཞེས་པའི་བཞད་གར། ༼བྲག་རིའི་སྲས་མོ༽ཞེས་པའི་སྙན་དེབ། ༼རི་བོང་བློ་ལྡན།༽ཞེས་པའི་གཏམ་རྒྱུད། ༼ཅང་ཤེས་རྟ་བཤད།༽ཅེས་པའི་བཤད་པའི་སྐོར་སོགས་ཡོད།
ད་ལྟ་མཚོ་སྔོན་་མི་རིགས་གློག་བརྙན་འཕྲིན་བསྒྱུར་བསྐྲུན་ལྟེ་གནས་སུ་འཁྲབ་ཁྲིད་པའི་ལས་ཀ་གཉེར་བཞིན་ཡོད།
དགྱ་ནག་གི་རིམ་པ་གཉིས་པའི་འཁྲབ་གཞུང་རྩོམ་པ་པོ་བཅས་ཡིན་པར་མ་ཟད། དགྱ་གཞུང་སྒྱུ་རྩལ་པའི་མིང་མཛོད་ཆེན་མོ། དགྱ་གཞུང་རིག་གནས་སྒྱུ་རྩལ་པའི་མིང་མཛོད་ཆེན་མོ་སོགས་སུ་ཁོང་གི་མིང་བཀོད་ཡོད།
དམུ་རིགས་གཤེན་གྱི་གདན་ས་གཙོ་བོ་གསས་ཁང་གསེར་སྒོ་ཁྲ་མོ་དང་རི་རྒྱལ་དགོན་ཁྲི་བརྟན་ནོར་ བུ་རྩེ་གཉིས་ཀྱི་ལོ་རྒྱུས།
དེ་ལས་ཤངས་པ་བཀའ་བརྒྱུད་ནི་མཁས་གྲུབ་ཁྱུང་པོ་ལས་བརྒྱུད་དེ་སངས་རྒྱས་སྟོན་པའི་བར་བརྒྱུད་པ་རིན་ཆེན་བདུན་བརྒྱུད་ཟེར་ལ་དེ་ནས་བརྒྱུད་པའི་ཤངས་སྟོན་གྱི་བརྒྱུད་ལ་ཤངས་པ་བཀའ་བརྒྱུད་ཅས་བྱ་ཞིང་། བཞུགས་ཡུལ་ཤངས་ཕྱོགས་ཡིན་པས་ཤངས་པ་བཀའ་བརྒྱུད་ཀྱང་ཟེར། ཕྱིས་ཀྱི་གྲུབ་ཐོབ་ཐང་སྟོང་རྒྱལ་པོ་ཡང་ཤངས་པའི་ཆོས་བརྒྱུད་འཛིན་པ་ཞིག་ཡིན་པས་ལྕགས་ཟམ་ཕྱོགས་སུའང་ཤངས་ཆོས་དར་བར་སྣང་ངོ་ཞེས་གྲགས།
དེ་ནི་བཀའ་བབས་ཀྱི་གདམས་པའི་རྒྱུད་འཛིན་པ་ཡིན་པས་བཀའ་བརྒྱུད་པ་ཞེས་གྲངས་ལ་དབྱེ་ན་གཉིས་ཏེ། ཤངས་པ་བཀའ་བརྒྱུད་དང་། དྭགས་པོ་བཀའ་བརྒྱུད་དོ།
ཐོག་མར་ཕྱི་ལོ་དུས་རབས ༡༧ པའི་ནང་ཞབས་དྲུང་ངག་དབང་རྣམ་རྒྱལ་མཆོག་གིས་ལྷོ་མོན་ནམ་ལྷོ་མོན་ཁ་བཞི་གྲགས་པའི་ཡུལ་སྡེ་དེ་ཡུག་གཅིག་ཏུ་སྦྲེལ་རྗེས་འབྲུག་ཡུལ་ཞེས་ཐོགས། འོན་ཀྱང་ཕྱི་ལོ་དུས་རབས་ ༡༨ བར་འབྲུག་ཡུལ་ནང་ཕྱི་ནང་གི་དུས་ཟིང་མང་པོ་བྱུང་ཡང་། ཕྱི་ལོ་ ༡༨༨༢ ལོར་ཀྲོང་གསར་དཔོན་སློབ་མི་རྗེ་འཇིགས་མེད་རྣམ་རྒྱལ་མཆོག་གི་བུ་ཨོ་རྒྱན་དབང་ཕྱུག་གིས་ཕྱི་ནང་གི་དགྲ་བོ་ཚང་མ་ཚར་བཅད་རྗེས། འབྲུག་གི་ལྷ་མི་སྲིད་སྡེ་ཡོངས་ཀྱིས་མི་དབང་ཨོ་རྒྱན་དབང་ཕྱུག་མཆོག་འབྲུག་གི་རྒྱལ་པོར་བསྐོས།
ཡུལ་འདིར་ཕྱི་ལོ་དུས་རབས་ ༨ པ་ནས་ནང་པའི་ཆོས་དར་བ་དང་། དུས་རབས་ ༡༧ པའི་ནང་ཆོས་སྲིད་གཉིས་ལྡན་གྱི་གཞུང་དང་། ཕྱི་ལོ་ ༡༩༠༧ ལོར་འབྲུག་རྒྱལ་བརྒྱུད་ཀྱི་རིང་ལུགས་དབུ་བརྙེས། ཕྱི་ལོ་ ༡༩༧༡ ལོར་འཛམ་གླིང་མཉམ་འབྲེལ་རྒྱལ་ཚོགས་ཀྱི་ཁོངས་སུ་འཛུལ་ནས་འཐུས་མི་ ༡༢༨ པ་དེ་ཆགས། ཕྱི་ལོ་ ༢༠༠༨ ལོར་མང་གཙོའི་རིང་ལུགས་དབུ་བརྙེས་ནས་ལོ་དེར་འབྲུག་རྒྱལ་ལྔ་པའི་ཁྲི་འདོན་མཛད་སྒོ་དང་། འབྲུག་རྒྱལ་བརྒྱུད་རིང་ལུགས་དབུ་བརྙེས་ནས་ལོ་བརྒྱ་འཁོར་བའི་དུས་དྲན་སྲུང་བརྩི་རྒྱས་པ་བྱས།
དང་པོ། རྒྱལ་དར་ནི་ཕྱེད་སེར་པོ་དང་། ཕྱེད་ལི་ཝང་གི་གཞི་ཅན་སྟེང་འབྲུག་དཀར་པོ་ཁ་གནམ་བསྟན། རྐང་ལག་གི་སྡེར་མོས་ཡིད་བཞིན་གྱི་ནོར་བུ་འཛིན་པ། གཉིས་པ་གཞུང་རྟགས་ནི། སྦུག་རྡོ་རྗེ་རྒྱ་གྲམ་གཡས་གཡོན་གཡུ་འབྲུག་ཕོ་མོས་བརྒྱན་པའི་རྩེ་ཏོག་ནོར་བུ་མིག་གསུམ་པ་མཐའ་མུ་ཁྱུད་ཀྱིས་བསྐོར་བ།
ཐོག་མར་ཕྱི་ལོ་དུས་རབས ༡༧ པའི་ནང་ཞབས་དྲུང་ངག་དབང་རྣམ་རྒྱལ་མཆོག་གིས་ལྷོ་མོན་ནམ་ལྷོ་མོན་ཁ་བཞི་གྲགས་པའི་ཡུལ་སྡེ་དེ་ཡུག་གཅིག་ཏུ་སྦྲེལ་རྗེས་འབྲུག་ཡུལ་ཞེས་ཐོགས།
རྒྱལ་བརྒྱུད་རིམ་བྱོན་གྱི་གཙུག་རྒྱན། བསྔམས་ཤིང་བརྗིད་ལ་བྱིན་རླབས་ཀྱི་གཟི་བྱིན་འབར་བའི་དབུ་ཞྭ་བྱ་རོག་གདོང་ཅན་བཅས་ཡིན།
ལོ་ངོ་༡༠༠༠ཏག་ཏག་འགོར་རྗེས། མི་ལ་ལས་བརྐོས་བརྙན་འདི་ནི་ཧ་མ་ཞི་སི་ རུ་གཏོགས་པར་ངོས་འཛིན་བྱེད། དམག་སྤྱི་ཆེན་མོ་ན་ཕོ་ལུན་པོ་ན་པ་ཨི་ཇིབ་ཏུ་འབྱོར་དུས། སི་ཧྥུན་ཁོ་སི་བརྐོས་བརྙན་གྱི་མགོ་དང་སྐེ་ཕྲག་པ་བཅས་བྱེ་མའི་ངོས་སུ་ཕྱིར་ཅུང་ཙམ་མངོན་ཡོད། ཨི་ཇིབ་ཀྱི་ལོ་རྒྱུས་དང་རིག་གནས་ལ་མཁྱེན་རྒྱ་ཆུང་བའི་ཧྥ་རན་སི་དང་ཡོ་རོབ་གླིང་གི་མཁས་པ་གཞན་དག་གིས་སི་ཧྥུན་ཁོ་སིའི་མགོ་བརྙན་ནི་ཉི་མའི་འཁོར་འགྲོས་ཁུལ་གྱི་"བུ་མོའི་ཁྱིམ་གྱི་སྐར་ཚོམ་"གྱི་སྣང་བརྙན་དུ་ངོས་འཛིན་བྱེད་ཀྱིན་ཡོད།
མཁས་དབང་ནམ་མཁའི་ནོར་བུ་མཆོག་གིས་རྒྱལ་སྤྱིའི་བོད་ཀྱི་སྐད་ཡིག་བགྲོ་གླེང་ཐེངས་དང་པོའི་སྟེང་དུ་སྤེལ་བའི་དཔྱད་གཏམ།
གང་ལ་ཟེར་ན། ད་ལམ་བརྡ་སྤྲོད་རིག་གནས་སྐོར་གྱི་གྲོས་གཞི་འདི་ནི། བོད་ཀྱི་ཤེས་རིག་ཡོད་དོ་ཅོག་གི་གཞི་རྩ་བོད་ཀྱི་སྐད་ཡིག་རང་ལ་ཐུག་ཅིང༌། བོད་ཀྱི་སྐད་ཡིག་དེ་ལ་བོད་ཀྱི་བརྡ་སྤྲོད་ཟེར་གྱི་ཡོད་སྟབས། བརྡ་སྤྲོད་ཅེས་བྱ་བ་དེ་ལེགས་སྦྱར་གྱི་སྐད་ཡིག་ཁོ་ན་ལ་ངོས་འཛིན་པ་དང༌། བོད་ཀྱི་སྐད་ཡིག་གི་ཁུངས་དེ་ལེགས་སྦྱར་གྱི་སྐད་ཡིག་ཁོ་ན་ལ་ངོས་འཛིན་བྱས་ན་འགྲིག་གི་ཨེ་ཡོད།
བོད་དུ་ཆོས་རྒྱལ་སྲོང་བཙན་གྱི་སྔོན་དུ་བོད་ལ་ཡི་གེ་འབྲི་སྲོལ་བྱུང་ཡོད་པའི་རྒྱུ་མཚན་དང༌། ཡི་གེ་ཡོད་པའི་ཁུངས་གསལ་པོ་ཞིག་བསྟན་ཐུབ་པ་ཡིན་ན། བོད་ཀྱི་ཤེས་རིག་གི་ཁུངས་བསྟན་ཐུབ་པ་དང༌། བོད་ཀྱི་ལོ་རྒྱུས་དང་ཤེས་རིག་རང་ཁུངས་ནས་བྱུང་ཡོད་པར་བསྟན་ཐུབ་པའི་དགོས་པ་དང་དགེ་མཚན་བླ་ན་མེད་པ་ཞིག་ཡོད་ངེས་པ་ནི་གུས་རང་ནས་བྲིས་པའི་དེབ་ཆུང་༼ནོར་བུའི་དོ་ཤལ༽དུ་ཞིབ་གསལ་ཡོད་པས་དེར་གཟིགས་ཙམ་གནང་ཐུབ་ཞུ་རྒྱུ་ཡིན།
དེ་འདྲ་ཡིན་སྟབས།ང་ཚོ་བོད་མི་རང་ནས་བོད་མིའི་ཤེས་རིག་གི་ཁུངས་གསལ་པོ་ཞིག་བསྟན་ཐུབ་པ་ཡིན་ན། མ་འོངས་པར་བོད་ཀྱི་བརྡ་སྤྲོད་ཤེས་རིག་ཚང་མའི་གཞི་རྐང་བརྟན་པོ་ཞིག་ཚུགས་ཐུབ་པ་ཡོང་གི་རེད་བསམ་གྱི་འདུག
ཐོན་མིས་བོད་སྐད་དེ་ལེགས་སྦྱར་གྱི་རྣམ་དབྱེའི་ལུགས་སུ་སུམ་རྟགས་ཀྱི་བསྟན་བཅོས་མཛད་ཅིང༌། དེ་ཡང༌། དཔེར་ན། ཞང་ཞུང་གི་སྐད་དུ། འབྲེལ་སྒྲའི་ཕྲད་མི་འདྲ་བ་བཅུ་གཅིག་ཙམ་ཡོད་འདུག་པ། དེ་དག་ཐོན་མིས་འབྲེལ་སྒྲ་ལྔར་བསྡུས་གནས་བས་མཚོན་བོད་ཡིག་གི་སྲོལ་དེ་སྟབས་བདེ་ལ། བེད་སྤྱོད་བྱེད་སླ་བའི་སུམ་རྟགས་ཀྱི་ལུགས་འདི་བཞིན་བཀའ་དྲིན་གནང་བ་མིན་ནམ་བསམ་གྱི་འདུག གང་ལྟར་ཡང༌། ང་ཚོས་བོད་ཀྱི་བརྡ་སྤྲོད་ཅེས་གསུངས་པའི་ཚེ། དེའི་ཁོངས་སུ་བོད་ཀྱི་སྐད་ཡིག་རྙིང་མ་དེ་ཚོ་ལའང་ཐུགས་དགོངས་ཅུང་ཟད་རེ་བཞེས་དགོས་པ་ཤིན་ཏུ་གལ་ཆེན་པོ་རེད་བསམ་གྱི་འདུག
ད་ལམ་གྱི་ཚོགས་འདུ་འདིར། ཡུལ་ཁག་མི་འདྲ་བ་དུ་མ་ཞིག་ནས་མཁས་དབང་མང་པོ་ཞིག་ཕེབས་ནས། ལྷན་རྒྱས་ཚང་མས་དེང་དུས་སུ་དགོས་ངེས་ཀྱི་མིང་ཚིག་གསར་བཟོ་དང༌། སྒྲ་བསྒྱུར་ཚུལ་སོགས་ཀྱི་སྐོར་དགོངས་འཆར་དང་སློབ་སྟོན་གཅིག་ལས་གཅིག་ཟབ་པ་འདྲ་པོ་མང་པོ་ཞིག་གསུངས་སོང་བ་དེ་ཚོ་ལ་དགའ་བསུ་དང་མོས་མཐུན་ཞུ་རྒྱུ་ཙམ་ལས་དམིགས་བསལ་ཞུ་དགོས་མི་འདུག
ལོ་ངོ་བརྒྱ་ཕྲག་མང་པོའི་རིང་མི་རིགས་ཕན་ཚུན་འབྲེལ་བ་དམ་ཟབ་ཡོད་པའི་རྒྱལ་ཁབ་གཉིས་ལ་གཞིགས་ན། དེའི་སྐད་ཡིག་དང་རིག་གཞུང་རྣམས་ཕན་ཚུན་ཤན་ཞུགས་པ་ནི་སྨྲོས་མ་དགོས་པ་རེད།
ཨང་གྲངས་ཀྱི་ཐད་ལ་འབར་མའི་ཨང་གྲངས་གསུམ་པ་དང་བཞི་པ། བདུན་པ་ཕུད་པའི་དེ་མིན་ཨང་གྲངས་རྣམས་ཀྱི་སྒྲ་གདངས་དང་དབྱིབས་གཟུགས་རྣམས་ནི་བོད་སྐད་ཀྱི་ཨང་གྲངས་དང་ཤིན་ཏུ་ཐག་ཉེ་བར་མ་ཟད་གཅིག་པའི་ཚུལ་དུའང་མང་ཞིག་སྣང་།
དེ་དང་དེ་འདྲའི་རྒྱུ་མཚན་མང་པོ་ཞིག་གིས་འབར་བོད་བར་གྱི་སྐད་ཡིག་ལ་ཉམས་ཞིབ་བྱ་དགོས་པའི་གནད་མང་པོ་ཞིག་མཐོང་གི་འདུག དཔེར་ན་གོང་གི་མཁས་པ་དེ་ཚོས་འབར་མའི་ཡི་གེ་དེ་བོད་སྐད་ལས་བརྡ་དྲངས་ཏེ་བྱུང་བར་འདོད་པར་གཞི་བཅོལ་ཚེ་དཔྱད་པར་བྱ་བ་འདི་ཡོད་དེ། བོད་ནས་ཆད་པའི་པྱུ་ ཞེས་པའི་མི་རིགས་དེ་ཚོས་ཕྱི་ལོའི་གོང་གི་དུས་རབས་དང་པོའི་ཡས་མས་ནས་ཕྱི་ལོའི་དུས་རབས་དགུ་པ་བར་ཨེ་རཱ་ཝ་ཌིའི་དབུས་ ཁུལ་གྱི་རྒྱལ་རབས་བསྐྱོངས་ཡོད་ལ། ལོ་ངོ་བརྒྱ་ཕྲག་དེ་དག་གི་རིང་ཡི་གེ་མེད་པར་རྒྱལ་སྲིད་སྐྱོང་ཐུབ་པའི་གོ་སྐབས་མེད་པར་སེམས།
རྒྱུ་མཚན་ནི། ལོ་ངོ་སྟོང་ཕྲག་དུ་མའི་ལོ་རྒྱུས་ལྡན་ཞིང་འཛམ་གླིང་འདིར་སྙན་གྲགས་ཅན་གྱི་རོམ་མེན་དང་ཨེ་ལྗེབ། གྷི་རིའི་སི་སོགས་ཀྱི་གནའ་བོའི་ལོ་རྒྱུས་ནང་དུའང་ཆེའི་སྔ་མོའི་རྒྱལ་པོ་རྣམས་ཀྱིས་སོ་སོའི་རྒྱལ་ཁབ་སྐྱོང་ཞིང་ཕན་ཚུན་བརྡ་སྤྲོད་དགོས་ཚེ་ཡིག་རིགས་དང་གཟུགས་བརྙན་སོགས་ཤིང་ཤུན་དང་པགས་རིགས་སོགས་ལ་བྲིས་ནས་གཏོང་གི་ཡོད་པའི་ལོ་རྒྱུས་གསལ་ཐིང་རེད། སྐབས་དེ་དུས་ཀྱི་ནུབ་ཕྱོགས་པའི་རྒྱལ་པོ་དེ་དག་ལ་བེད་སྤྱོད་རྒྱུའི་ཡིག་རིགས་འདྲ་མིན་ཡོད་ཆོག་པ་ཞིག་དང་། ཤར་ཕྱོགས་པའི་རྒྱལ་པོ་དེ་དག་གླེན་པ་ལུག་འདྲ་བ་རྐྱང་རྐྱང་ཇི་ལྟར་ཡིན།
ཐོན་མི་ཨ་ནུས་བོད་ཡིག་བཟོས་པའི་སྒྲུང་གཏམ་འགའ་ཞིག་ཡོད་ཀྱང་བོད་ཀྱི་ཨང་ཀི་བཟོས་པའི་ལོ་རྒྱུས་ད་བར་མ་མཇལ། འོན་ཀྱང་འབར་བོད་གཉིས་ཀྱི་ཨང་ཀི་ནི་ཕལ་ཆེར་གཅིག་མཚུངས་རེད་འདུག་གོ།
འདི་ལྟར་བོད་ཡུལ་ཙམ་དུ་མ་ཚད་ལྷོ་ཤར་ཨེ་ཤ་ཡའི་རྒྱལ་ཁབ་ཆེ་ཤོས་གཉིས་པ་སྟེ་འབར་མའི་རྒྱལ་ཁབ་ནང་དུའང་ཕྱི་ལོའི་གོང་གི་དུས་རབས་ནས་དབུ་བརྩམས་ཏེ་བོད་ཡིག་དང་བོད་སྐད་བེད་སྤྱོད་མཁན་ཡོད་ཚེ། ང་ཚོའི་མེས་པོ་ཚོས་བཞག་གནང་བའི་ཕ་ནོར་སྐད་དང་ཡི་གེའི་ལོ་རྒྱུས་འདི་ཇི་ཙམ་གཏིང་ཟབ་པ་དང་ཕུགས་བཙན་པ། ང་ཚོས་རྒྱལ་ཁབ་གཞན་ལས་དཔེ་བཤུ་བྱ་མི་དགོས་པར་རྒྱལ་ཁབ་གཞན་གྱིས་ང་ཚོའི་སྐད་དང་ཡི་གེ་བེད་སྤྱད་ཡོད་པའི་ལོ་རྒྱུས་སོགས་མཇལ་རྒྱུ་ཡོད་བཟོ་འདུག་གོ། །།
རྩོམ་ཐུང་འདི་ཉིད་འབར་མའི་གཙུག་ལག་སློབ་གྲྭའི་མཁས་དབང་སྐུ་ཞབས་ཐེཨེན་ཛོ་ལགས་དང་བཀའ་མོལ་བྱུང་རྗེས་གཤེན་ཚེ་ཚང་གིས་ནུབ་ཕྱོགས་འབྲས་ལྡན་གྲོང་དུ་ཕྱི་ལོ་ ༢༠༡༢ ཟླ་ ༥ ཚེས་ ༢༠ ཉིན་བྲིས།། །།
འཛམ་གླིང་འཁོར་མོ་ཡུག་འདི་བདག་བཟུང་བྱེད་བཞིན་པའི་མི་རིགས་དང་རྒྱལ་ཁབ་དེ་དག་གི་སྐད་རིགས་དང་ཡི་གེ་ལ་ཡུལ་དེ་ཚོའི་ལོ་རྒྱུས་དང་དཔགས་པའི་ཉམས་ཞིབ་པ་ཚོས་ཞིབ་དཔྱད་བྱས་པ་ལས་བྱ་རྒྱུ་མང་བའི་དུས་རབས་འདིར། ཁོ་བོས་ཀྱང་སྟེས་དབང་ཞིག་གིས་རྟོག་འཆར་ཐུང་ངུ་ཞིག་གླེང་ན་འདོད།
ངན་ལོབ་ཏུ་སོང་བའི་བསྐྱར་གླེང་ཡང་གླེང་དེ་དག་ལས་ཆེས་ཉེས་ཁ་ཆེ་བ་ཞིག་ནི་མི་ལོ་སྟོང་ཕྲག་ལྔ་དྲུག་གི་ལོ་རྒྱུས་ལྡན་པའི་བོད་གངས་ཅན་ལྗོངས་འདིར་དུས་རབས་བདུན་པ་ཡན་ཆོད་ཀྱི་ང་ཚོའི་མེས་པོ་ཚོ་དམུས་ལོང་ཁྱུ་ཞིག་བསྒྲུབས་ཡོད་ལ། འཛམ་གླིང་གི་ལོ་རྒྱུས་ཡིག་ཚང་དུ་འགོད་རིན་ཆོག་པའི་བོད་རྒྱལ་ཐོག་མ་གཉའ་ཁྲི་ནས་བཟུང་དཔའ་མཛངས་བློ་གྲོས་ལྡན་པའི་རྒྱལ་རབས་སུམ་བཅུའི་གྲངས་ཀྱི་རྒྱལ་པོ་རྣམས་གླེན་པ་ཁུ་ཚུར་ཙམ་རེ་བསྒྲུབས་ཡོད་པ་ནི་བཤགས་ན་དག་དཀའ་བའི་སྡིག་ཉེས་ཚབ་ཆེན་ཞིག་བསགས་པ་རེད་དྲན།
གང་ལྟར་བློ་གཟུ་བོར་གནས་པའི་དཔྱད་ཞིབ་པ་དག་གིས་འདི་དང་འདི་ལྟ་བུའི་སྐོར་ལ་དཔྱད་བརྗོད་འདྲ་མིན་སྤེལ་བཞིན་ཡོད་ལ། ང་ཚོས་ཀྱང་གོ་སྐབས་དེ་དང་བསྟུན་ནས་སོ་སོའི་རྣམ་དཔྱོད་དང་དཔགས་པའི་དཔྱད་ཞིབ་བྱ་དགོས། ཉེ་བའི་ཆར་བདག་གི་གྲོགས་པོ་ཞིག་གི་རྒྱུད་འབར་མའི་མཁས་པ་ཞིག་དང་བཀའ་མོལ་ཞུ་རྒྱུའི་གོ་སྐབས་བྱུང་བས། དེ་དང་བསྟུན་འབར་མའི་ཤེས་རིག་དང་སྐད་ཡིག་གི་སྐོར་ལ་དེབ་འགའ་ཀློག་རྒྱུའི་གོ་སྐབས་ཀྱང་བྱུང་།
ཡིན་ཡང་། ལྷ་སའི་སྐད་ཀྱི་ནང་ནའང་འདོར་དགོས་པ་ཡོད་ངེས་ཏེ། དཔེར་ན་ལྷ་སའི་སྐད་དུ་བརྡ་སྤྲོད་ཀྱི་འགྲོས་མང་པོ་ཞིག་ཉམས་པའམ་བོད་སྐད་དང་མི་མཐུན་ལ། བརྡ་སྤྲོད་ཀྱི་ཚགས་མི་དམ་པ། ཐ་སྙད་ཀྱི་ཐད་ནས་དབྱིན་སྐད་དང་སོག་སྐད། རྒྱ་གར་གྱི་མིང་སོགས་ཀྱི་ཐ་སྙད་འདྲ་མིན་མང་བོ་ཡོད་པས། འདི་དག་འདོར་བྱའམ་དོ་སྣང་བྱེད་དགོས་པའི་གནད་དོན་ཆེན་པོ་རེད།
གང་ལྟར་གོང་གི་ཕྱི་ལོའི་སྔོན་གྱི་དུས་རབས་དང་པོའི་ནང་དུ་འབར་མའི་མཱོན་པ་དབང་བསྒྱུར་མཁན་གྱི་བོད་སྐད་སྨྲ་བའི་པྱུ་ཞེས་པའི་འབར་མ་ནི་བོད་རིགས་ཡིན་པ་སྨྲོས་མེད་རེད་ལ། དེ་རྗེས་པྱུ་མི་རིགས་དབང་བསྒྱུར་བའི་ནཱན་ཚཱའོ་འམ་ཡུན་ནན་མི་རིགས་ནི་བཀྲུས་ན་མ་དག་པའི་བོད་རིགས་གཙང་མ་ཞིག་རེད།
གཅིག་ནས་བོད་སྐད་ཡིག་གཅིག་གྱུར་ཨུ་ཡོན་ལྷན་ཁང་བཙུགས་ཏེ་གསར་བྱུང་གི་ཐ་སྙད་ཚང་མ་ཨུ་ཡོན་ལྷན་ཁང་གིས་ཐག་གཅོད་བྱས་རྗེས་ད་གཟོད་སྤྱི་ཚོགས་སུ་བཀྲམ་པ།
གཉིས་སུ་བོད་སྐད་ཡིག་གཅིག་གྱུར་ཨུ་ཡོན་ལྷན་ཁང་གི་རྒྱབ་སྐྱོར་འོག་བོད་ཡིག་གསལ་བྱེད་སུམ་བཅུའི་ཀློག་སྟངས་ལྷ་སའི་ཀློག་སྟངས་ལྟར་ཐག་གཅོད་བྱས་ཏེ། དེའི་ཐད་ཀྱི་དགེ་རྒན་མདོ་དབུས་ཁམས་གསུམ་ནས་གསོ་སྐྱོང་ནས་ཏེ་སློབ་གྲྭ་སོ་སོའི་ནང་ཁྱབ་གདལ་བྱས་ན་སྒྲ་གདངས་ཀྱི་སྟེང་ནས་མི་འགྱངས་པར་གཅིག་གྱུར་ཡོང་སྲིད་།
གསུམ་ནས་རྒྱང་སྒྲོག་དང་བཪྙན་འཕྲིན། ཚགས་པར་ཁང་སོགས་བཅས་ཆ་འཕྲིན་ལས་ཁུངས་གཙོ་བོ་དག་མཉམ་འབྲེལ་གྱིས་མིང་གསར་རྣམས་གཞི་རིམ་ལ་རྒྱུད་སྒྲོག་བྱ་རྒྱུ།
བཞི་རུ་སློབ་གྲྭ་སོ་སོ་ནས་སྤྱི་སྐད་དམ་ལྷ་སའི་སྐད་ཀྱིས་སློབ་ཁྲིད་དང་སློབ་གྲྭ་སོ་སོས་ཁ་རྒྱུགས་ལེན་སྐབས་སྤྱི་སྐད་དམ་ལྷ་སའི་སྐད་ཀྱི་བྱང་ཚད་ལ་གདེངས་འཇོག་བྱ་རྒྱུ།
ལྔ་ནས་ཞིང་ལྗོངས་ལྔའི་སློབ་དེབ་སྤྱི་སྐད་དམ་ལྷ་སའི་སྐད་ཀྱི་ཐོག་ནས་སྒྲ་ཕབ་སྟེ་སློབ་གྲྭ་སོ་སོར་བཀྲམ་རྒྱུ།
དྲུག་ནས་གྲོས་ཚོགས་ཆེ་མ་ཆུང་གསུམ་གང་ཞིག་ཡིན་ཀྱང་སྤྱི་སྐད་དམ་ལྷ་སའི་སྐད་ཤོད་ཅི་ཐུབ་ཀྱི་གོ་སྐབས་བརྩོན་ལེན་བྱ་རྒྱུ།
བདུན་ཏུ་བོད་ཀྱི་ཡུལ་ཕྱོགས་སོ་སོ་ནས་སྤྱི་སྐད་དམ་ལྷ་སའི་སྐད་བྱང་རྩལ་འགྲན་བསྡུར་གྱི་བྱ་འགུལ་སྣ་ཚོགས་སྤེལ་རྒྱུ།
ཁམས་སྐད། ཆབ་མདོ་ས་ཁུལ། དཀར་མཛེས་ཁུལ། ཡུལ་ཤུལ་ཁུལ། བདེ་ཆེན་ཁུལ། ཁམས་སྐད་བཤད་མཁན་ནི་ད་དུང་ཀན་ལྷོ་ས་ཁུལ་ཅོ་ནེ་དང་མངའ་རིས་ཁུལ་དགེ་རྩེ་རྫོང་སོགས་སུ་ཡང་ཡོད།
ཨ་མདོའི་སྐད། མཚོ་ཤར་ཁུལ། མཚོ་ལྷོ་ཁུལ། མཚོ་ནུབ་ཁུལ། མཚོ་བྱང་ཁུལ། རྨ་ལྷོ་ཁུལ། མགོ་ལོག་ཁུལ། ཀན་ལྷོ་ཁུལ། རྔ་བ་ཁུལ། ད་དུང་དཀར་མཛེས་ཁུལ་གྱི་གསེར་རྟ། ལི་ཐང་། དཔལ་ཡུལ་སོགས་འབྲོག་སྡེ་མང་པོ་ཞིག་ནི་ཨ་མདོའི་སྐད་རྒྱག་མཁན་ཡིན།
བོད་སྐད་ནི་ཡུལ་ཁག་ལྔའི་ནང་གི་ཡུལ་མིས་བེད་སྤྱོད་བྱེད། བོད། འབྲུག བལ་པོ། རྒྱ་གར། པ་ཀི་སི་ཐན་བཅས་ཡིན།
བོད་སྐད་ནང་ཁུལ་ལ་ཡུལ་སྐད་མི་འདྲ་བ་ཆེ་ཁག་ཁ་ཤས་ཤིག་གཤམ་དུ་བཀོད་ཡོད། དེ་ནི་ངའི་བློ་ངོར་ཡོད་ཚད་རགས་བསྡུས་ཀྱིས་བཀོད་པ་ཙམ་ལས་ཞིབ་འཇུག་གཏིང་ཟབ་བྱས་ཐུབ་མེད། སྣོན་འཕྲི་དང་། མིང་འདོགས་སྟངས། དབྱེ་བ་དགར་སྟངས་སོགས་ལ་བསམ་འཆར་འདོན་རོགས།
རྫོང་ཁ། རྫོང་ཁ་ནི་འབྲུག་གི་གཞུང་སྤྱོད་སྐད་ཡིན། རྫོང་ཁག་ཉི་ཤུའི་ནང་གི་རྫོང་ཁག་བརྒྱད་དེ། ཐིམ་ཕུ། སྤ་གྲོ། པུ་ན་ཁ། དབང་འདུས་ཕོ་བྲང་། སྒར་ས། ཧའེ། རྡ་གར་ན། ཆུ་ཁ་བཅས་ཀྱིས་ཡུལ་སྐད་ཡིན།
ཤར་པའི་སྐད། ཤར་པའི་སྐད་ནི་རི་བོ་ཇོ་མོ་གླང་མ་དང་གངས་ཅན་མཛོད་ལྔའི་འགྲམ་རྒྱུད་ཀྱི་སྡེ་ཚོ་ཁག། དེ་ཡང་ཤར་ཁུམ་བུ། རྡོ་ལ་ཁ། ཏྲ་པོལ་ལྗོངས། སན་ཁུ་ཝ་ས་སྦ། སེན་དྷུ་པལ་ཅོག་སོགས་དང་ད་དུང་བོད་ཀྱི་འགྲམ་ས་ཁུལ་དུ་ཡང་བེད་སྤྱོད་བྱེད་མཁན་ཡོད།
འབྲི་རུ་ཚོ་པ་ཞེས་པ་འདི་ནི་འབྲི་ལྗོངས་ནགས་ཀྱི་ཡུལ་ལུང་ཆེན་པོ་དེའི་སྨད་ཕྱོགས་ཐོག་མར་འབྲི་ཡི་རུས་དགུ་ཞེས་པ་དེས་ས་བཟུང་ནས་རིམ་གྱིས་འཕེལ་བའི་ཚོ་པ་ཞིག་ཡིན། རུས་དགུ་ནི། ཕྱུག་རུ། རྫ་རུ། རུ་གཟི། ཞུ་རུ། སོག་རུ། འབའ་རུ། སྡེ་རུ། བེ་རུ། སུན་རུ་བཅས་ཡིན། དེ་དག་གིས་བཟུང་བའི་ས་ཁུལ་རྣམས་ལ་ཡུལ་སྡེའི་ཁྲིམས་སྲོལ་ལྡན་པའི་སྡེ་ཚན་བཙུགས་ནས་འབྲི་ཡི་ཤོག་གསུམ་ཞེས་པ་བྱུང་།
ཕྱིས་སུ་བསྐྱར་རྒྱུད་སྣོན་ནས་ཤོག་ཁ་བཞི་བྱུང་བ་ནི་ཆུང་རྒྱུད། ཉི་མ། ལུང་རྒྱུད། བསྐྱར་རྒྱུད་བཅས་ཡིན། སྔོན་གྱི་ལོ་རྒྱུས་ལས། སུམ་པ་འབྲི་ཡི་རྒྱལ་པོ་ལ།། རྒྱལ་ཕྲན་བཅུ་གཉིས་རྒྱུད་དུ་གྲོལ།། ཞེས་གསུངས་པའི་སུམ་པ་རྒྱལ་པོ་ལ་འབྲི་ཡི་མིང་བྱུང་བ་ཡང་རུས་རྒྱུད་འདི་ལས་བྱུང་བའི་མི་རྒྱུད་ཅིག་མིན་ནམ་སྙམ།
ན་རོག་ཚོ་པ། ཚོ་པ་འདིའི་བྱུང་རབས་ཀྱི་ལོ་རྒྱུས་གསལ་པོ་མ་མཐོང་བས་ཞིབ་པར་མ་ཤེས། སྲིད་འཛིན་ས་གནས་སམ་རྫོང་གཞིས་ནི་ཤ་རིས་ཞེས་པའི་ས་ལ་ཡོད་པར་ཐོས། སྐབས་འགར་བུད་མེད་ཀྱིས་དཔོན་བྱས་པ་ཡང་བྱུང་ཡོད་པ་འདྲ། ནགས་ཤོད་ལུང་པའི་ནང་ནས་ཚོ་པའི་སྲིད་དབང་འཛིན་སྐྱོང་བྱེད་པའི་བུད་མེད་འཇོན་ཐང་ཅན་བྱུང་བ་ནི་ན་རོག་ཚོ་པ་དང་རཀྴི་ཚོ་པ་བུ་རྫུམ་ཚོ་པ་བཅས་ཡིན། ཚོ་པ་འདི་རུས་རྒྱུད་གང་གིས་བཟུང་སྔ་བ་ཡིན་མི་ཤེས་ཀྱང་འདིའི་ཁོངས་སུ་ཡོད་པའི་རུས་རྒྱུད་ནི་འབྲེང་ཚང་། དགྱི། གུང་པ། སེ་བོ། ནག་རུ། སྤྱད་ཚ། སྨ་ར། ཐིས་བ། བློན་རུ། སྟོན་རུ་བཅས་ཡོད།
སེན་ཚ་ཚོ་པ། ཚོ་པ་འདི་ནི་ཐོག་མར་ཨར་ཀེ ཡོན་ཚ། ཚགས་པ། ཁོང་ལྷེ། ཐོས། ཨར་མགོ་བཅས་རུས་རྒྱུད་དྲུག་གིས་ས་བཟུང་ནས་རིམ་གྱིས་འཕེལ་བ་ཞིག་ཡིན། ཚོ་པའི་དབང་འཛིན་འགན་འཁུར་གནང་མཁན་ཐོག་མར་ག་འདྲ་བྱུང་ཡོད་མིན་མ་ཤེས་ཀྱང་བར་སྐབས་ཤིག་ནས་ཨར་ཀེ་རུས་རྒྱུད་ཀྱིས་བྱས་པ་དང་། དེ་ནས་ཡོན་ཚ་རུས་རྒྱུད་ཀྱིས་བྱས་པ་སོགས་ཡིན་སྐད། སྐབས་དེ་སྐོར་གྱི་ཚོ་པའི་མགོ་དཔོན་གྱི་མཁར་རྫོང་སེབ་ཧྲུག་ལ་ཡིན་པ་དང་ཕྱིས་སུ་ཞུ་ཚང་གི་སྐབས་སུ་ལ་གོང་ཞེས་པར་མཁར་གཞིས་ཆགས། དེ་དག་ནི་ནགས་ཤོད་ཀྱི་ཚོ་སྡེ་རྣམས་བྱུང་རབས་མདོར་བསྡུས་ཙམ་མོ།།
སྟག་ཕྲུག་ཚོ་པ། ཐོག་མར་སྟག་ཕྲུག་རུས་དགུ་ཞེས་པ་དེས་ས་བཟུང་བ་རིམ་གྱིས་འཕེལ་བའི་ཚོ་པ་ཞིག་ཡིན། རུས་དགུ་ནི། དབང་པོ། ཐང་རྒྱུད། གྲག་རྒྱུད། བཙན་མགོ གཡག་པ། བྱང་པ། པད་ཕྱུང་། གདོང་མཆོང་། འབྲོང་ཚ། བཅས་ཡིན། དེ་དག་གིས་བཟུང་བའི་ས་ཁོངས་བདག་ཐོབ་ཀྱི་ཁྲིམས་གཞི་བཙུགས་ནས་སྟག་ཕྲུག་ཤོག་གསུམ་ཞེས་པ་བྱུང། དེ་ཡང་ཁྱུང་ཁྲ། བཙན་མགོ གིལ་པ་བཅས་ཡིན།
བོམ་ཕན་ཚོ་པ། སྔོན་སུམ་པའི་དུས་སུ་ས་ཆ་དེ་ལ་ནགས་ཆུ་མ་གཞུང་ཟེར་སྐད། སྐབས་དེ་དུས་ནགས་ཤོད་སྟོད་དབུ་ཐང་མན་ལ་དབང་བསྒྱུར་བྱས་པའི་ཚོ་པ་ཞིག་ཡིན་པ་དང་། ཕྱིས་སུ་ཚོ་པ་དུ་མ་འཕེལ་ནས་བོམ་ཕན་ཚོ་པའི་ཁྱབ་ཁོངས་ཅུང་ཟད་ཆུང་དུ་ཕྱིན་པ་མ་གཏོགས་ནགས་ཤོད་ཚོ་དགུའི་ནང་ནས་སྔ་ཤོས་ཀྱི་ཚོ་པ་ཞིག་ཡིན་པར་སྙམ།
ནགས་ཤོད་ནི་ཚོ་པ་དགུ་ལས་གྲུབ་པ་ཞིག་ཡིན། ནགས་ཤོད་ཚོ་དགུ་ནི། འབྲི་རུ། སྟག་དྲུག །བོམ་ཕན། ཁྲ་རིང༌། འགོམ། རཀྵི། ན་རོག །བུ་རྫུམ། སེན་ཚ་བཅས་ལ་ནགས་ཤོད་ཚོ་དགུ་ཞེས་འབོད།
གཞན་ཡང་ཁམས་ཁུལ་དུ་བྲག་རི་གྲགས་ཅན18ཙམ་ཡོད་པ་ལས་སྟེང་ཆེན་རྫོང་གི་རྩེ་དྲུག་དཔལ་རི་ནི་བོན་པོའི་གནས་རི་ཁྱད་དུ་འཕགས་པ་ཞིག་ཡིན། དེ་མིན་རི་བོ་ཆེའི་བདེ་ཆེན་ཕོ་བྲང་དང་། དཔའ་ཤོད་ཁོངས་ཀྱི་པད་ཆེན་སྐུ་ལྷ་སོགས་གནས་རི་ཤིན་ཏུ་མང་བ་དེ་དག་ཀྱང་ཡུལ་སྐོར་གནང་ཡུལ་བཟང་པོ་ཞིག་ཡིན།
ཆབ་མདོར་ནད་བཅོས་ལ་ཕན་པའི་ཆུ་ཚན་ཡང་སྣ་ཚོགས་ཡོད་དེ། རི་བོ་ཆེའི་གཡས་རུའི་ཆུ་ཚན་དང་། ཁ་རུབ་ཆུས་ཀྱི་ཝ་མེ་ཁའི་ཆུ་ཚན། འཇོ་མདའི་ཆུ་གཉིས་མདོའི་ཆུ་ཚན། སྟེང་ཆེན་གྱི་སྤུ་ཐོག་ཁའི་ཆུ་ཚན། མཛོ་སྒང་གི་སྨད་ཡུལ་གྱི་ཆུ་ཚན་བཅས་ཡོད།
འཕྲེད་རྒྱུག་རི་རྒྱུད་ཀྱི་ས་བབ་དབང་གིས་དམངས་ཁྲོད་དུ་ངོ་མཚར་ཅན་གྱི་བཤད་རྒྱུན་ལྡན་པའི་གནས་རི་དང་བླ་མཚོ་ཡོད། བོད་ཀྱི་ལོ་རྒྱུས་དུ་འཁོད་གསལ་ལྟར་ན། ཁམས་ཁུལ་དུ་གནས་རི་གྲགས་ཅན25ཡོད་པ་དེ་དག་མང་ཆེ་བ་ཆབ་མདོ་ཁུལ་དུ་ཡོད་སྐད།
དེའི་ཕྱིར།བོད་ཀྱི་བརྡ་སྤྲོད་གཞུང་གི་གསལ་བྱེད་སུམ་ཅུ་དང༌།དབྱངས་བཞི།འགོ་འདོགས་འཕུལ་རྟེན་གྱི་རིས་གཟུགས་ཀྱིས་བོད་སྐད་ཀྱི་བརྗོད་པ་མཚོན་པར་བྱས་པ་འདི་བོད་ཡིག་གི་གཞི་རྩའི་སྡེབ་སྦྱོར་གྱི་རྣམ་པ་ཡིན་ལ།དེ་ཉིད་བོད་ཡིག་གི་རྨང་གཞི་ཡིན་པར་མ་ཟད།བོད་ཡིག་ཆ་འཕྲིན་ལག་རྩལ་གྱི་རྨང་གཞིའི་ལས་ཀའང་ཡིན་པས།དེ་ནན་ཏན་བྱ་རྒྱུ་ནི་བོད་ཡིག་གི་ཆ་འཕྲིན་ལག་རྩལ་གྱི་བྱ་བ་གཉེར་མཁན་གྱིས་བོད་ཡིག་གི་སྒྲ་གཟུགས་ནང་སྡུད་ཕྱིར་གཏོང་གི་ཆེས་སྤྱིར་བཏང་གི་བྱ་བར་འཁུམས་དགོས་སོ།
བོད་སྐད་ཀྱི་གདངས་མཚོན་པའི་ཡི་གེ་ལ་གྲངས་ཀྱི་ཆ་ནས་གསལ་བྱེད་སུམ་ཅུའམ་ཀ་ཁ་སུམ་ཅུའི་ལུས་ཀྱི་བདག་ཉིད་ཅན་སྟེ།རྩ་བ་ལས།ཡི་གེ་ཨཱ་ལི་ཀཱ་ལི་གཉིས༌།ཨཱ་ལི་གསལ་བྱེད་ཨི་སོགས་བཞི།།ཀཱ་ལི་སུམ་ཅུ་ཐམ་པའོ།།ཞེས་བོད་ཡིག་ལ་གནས་དང་བྱེད་པའི་རྣམ་འགྱུར་མི་གསལ་ཞིང་སྒྲ་ཙམ་དང་ང་རོ་ཤས་ཆེ་བའི་དབྱངས་བཞི་དང༌།གནས་དང་བྱེད་པའི་རྣམ་འགྱུར་གསལ་ཞིང་མཆུ་སོགས་ཕྱེ་འཛུམ་གྱི་དབང་གིས་ཅུང་ཟད་བརྗོད་བྱ་གསལ་བར་བྱེད་པའི་ཁྱད་པར་ཅན་ཏུ་གྱུར་པ་ནི་གསལ་བྱེད་དུ་ངོས་འཛིན་ལ།དེ་དག་རིམ་པར་བཀོད་ན།
ཀ་ཁ་ག་ང༌།ཅ་ཆ་ཇ་ཉ།ཏ་ཐ་ད་ན།པ་ཕ་བ་མ།ཙ་ཚ་ཛ་ཝ།ཞ་ཟ་འ་ཡ།ར་ལ་ཤ་ས།ཧ་ཨ་སྟེ་སྡེ་བ་་་ཕྱེད་དང་བརྒྱད་དུ་ངོས་འཛིན་ལ།དབྱངས་བཞི་ནི།ཨི་ཨུ་ཨེ་ཨོ་སྟེ་དབྱངས་བཞིའོ།དེའི་དོད་དུ་གི་གི་དང་ཞབས་ཀྱུ།འགྲེང་བུ།རྣ་རོ་ཞེས་༼ི ེོུ༽རྟགས་མི་འདྲ་བ་བཞིས་མཚོན་ཅིང༌།གཞན་ཡང་ལེགས་སྦྱར་གྱི་བོད་འགྱུར་ཡི་གེ་བོད་ཡིག་གི་བསྟན་བཅོས་དག་ཏུ་རྒྱུན་པར་མཐོང་བ་གསལ་བྱེད་ཀྱི་ཡིག་རྟགས་བཅུ་གཅིག་དང་དབྱངས་ཀྱི་ཡིག་རྟགས་ལྔ་དང་རྣམ་བཅད་དང་རྗེས་སུ་ང་རོ་སོགས་ཀྱི་ཡིག་རྟགས་རིམ་པར་བཀོད་ན།.